



# R E P U B L I K A H R V A T S K A

 ŽUPANIJA SPLITSKO-DALMATINSKA

 **OBRTNIČKO - INDUSTRIJSKA ŠKOLA**

 **U IMOTSKOM**

 *21260 Imotski, Brune Bušića 59.*

 *Tel: 021-842-333, fax: 021-670-055*

 **OIB: 10013928386**

**NAJAVA: DANI OTVORENIH VRATA**

 **OBRTNIČKO- INDUSTRIJSKE ŠKOLE U IMOTSKOM**

**Obrtničko-industrijska škola u Imotskom, u periodu od 23. do 26. svibnja 2016., od 8 do 13 sati, organizira Dane otvorenih vrata.**

Tom prigodom ova škola poziva sve učenike osmih razreda osnovnih škola, s područja Imotske krajine i susjedne Hercegovine, na dolazak i razgledavanje škole. Učenici mogu doći sami, organizirano, uz pratnju roditelja, prijatelja i rodbine.

Obrtničko-industrijska škola u Imotskom rasadnik je raznolikih znanja i vještina. Zapošljiva zanimanja, odlična opremljenost škole, praktikumi i specijalizirane učionice te visoka razina praktičnog rada koja se u ovoj školi kontinuirano provodi, garancija su budućeg poželjnog kadra na tržištu rada.

Tijekom Dana otvorenih vrata Obrtničko-industrijske škole u Imotskom, učenici i njihova pratnja, mogu razgledati sve učionice, praktikume i radionice te postavljati pitanja djelatnicima škole.

Unaprijed se radujemo vašem dolasku!

Imotski,19.05. 2016. v.d. ravnatelj:

 Nediljko Biočić, prof.